text: جناب نائیڈو نے آزادی کے 70 سال بعد بھی مشکلات سے دو چار کسانوں کی صورتحال پر تشویش کا اظہار کرتے ہوئے کہا کہ ایک ڈاکٹر اپنے بیٹے کو ڈاکٹر بنانا چاہتا ہے ۔ ایک وکیل کا بیٹا وکیل بن جاتا ہے ۔ ایک اداکار چاہتا ہے کہ اس کا بیٹا اداکار بنے ۔ گوکہ کبھی کبھی یہ بیٹے پوری طرح اہلیت یافتہ بھی نہیں ہوتے لیکن ایک کسان اپنے بیٹے کو درجہ چہارم کی ملازمت دلانے کے لئے دعائیں کرتا رہتا ہے ۔ اس کی وجہ یہ ہے کہ کسانوں کی آمدنی کی صورتحا ل غیر یقینی ہوتی ہے جبکہ کاشتکاری یاکسانی کے لئے زبردست محنت ومشقت مطلوب ہوتی ہے ۔اس مسئلے کا واحد حل یہ ہے کہ کسانو ں کی آمدنی میں اضافے کو ضروری اقدامات کے ذریعہ یقینی بنایا جائے ۔